
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 0,600 στρεμ. στη θέση «Βαθράκι» 
περιφέρειας Δήμου Μάνδρας Δυτ. Αττικής. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση σχεδίου Πόλεως Άργους Ν. Αργολίδας στην Πάροδο 

Καραμουτζά Ο,Τ. 180 και 179. 2 

Τροποποίηση όρων δόμησης στο μη παραδοσιακό τμήμα του σχε¬ 
δίου Πόλεως Ναυπλίου Ν. Αργολίδας με την επιβολή υποχρεω¬ 
τικής στέγης. 3 

Τροποποίηση ρυμοτομικού σχεδίου Περιστεριού Αττικής με τον κα¬ 
θορισμό χώρου σχολείου στον Ο,Τ. 1763. .. 4 

Καθορισμός ορίων, όρων και περιορισμών δόμησης και κατηγοριο- 
ποίηση του οικισμού Σταφιδοκάμπου μέ πληθυσμό κάτω των 
2.000 κατ. 5 

ΑΝΑΔΑΣΩΣΕΙΣ ~ 

ΑΠΟΦΑΣΕΙΣ 

Αριθ. 382 (1) 

Κήρυξη αναδασωτέας έκτασης 0,600 στρεμ. στη θέση «Βαθράκι» περι¬ 
φέρειας Δήμου Μάνδρας Δυτ. Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70, 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας. , 

3. Τις διατάξεις του Ν. 998/79 «περί προστασίας των Δασών κλπ.» 
και ειδικότερα α) του άρθρου 41 παρ. 1, β) του άρθρου 38. 

4. Τις διατάξεις του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την 519/12.3.1992 πρόταση του δασαρχείου Αιγάλεω και την 
σχετική έκθεση αυτοψίας από τις οποίες προκύπτει ότι η δασική βλά¬ 
στηση καταστράφηκε από εκχέρσωση, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα του 
δάσους ώστε ν’ αποκλεισθεί η διάθεσή του για άλλο προορισμό πλην δα¬ 
σικού, δασική έκταση 0,600 στρέμματα που βρίσκεται στη θέση «Βα¬ 
θράκι» περιφέρειας Δήμου Μάνδρας και προσδιορίζεται από τα στοιχεία 
και έχει όρια: 

Ανατολικά: Με δασική έκταση. 

Δυτικά: Με δασική έκταση. 

Βόρεια: Με δασόδρομο. 

Νότια: Με δασική έκταση. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η καταστραφείσα δασική βλάστηση θα αποκατασταθεί με φυσική 
αναγέννηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 31 Μαρτίου 1992 

Ο Νομάρχης 
ΑΘ. ΜΠΟΥΡΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1096 (2) 

Τροποποίηση σχεδίου Πόλεως Άργους Ν. Αργολίδας στην Πάροδο Κα- 
ραμουτζά Ο.Τ. 180 και 179. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του από 17.7.23 Ν. Δ/τος «Περί σχεδίων Πόλεων 
κ.λ.π. όπως τροποποιήθηκε». 

2. Τις διατάξεις του Ν. 1558/85 «Κυβέρνηση και Κυβερνητικά όρ¬ 
γανα». 

3. Τις διατάξεις του Ν. 1577/85 για το Γενικό Οικοδομικό Κανονι¬ 
σμό. 

4. Τις διατάξεις του Ν. 1337/83 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις/και ειδικότερα το 
άρθρο 38 αυτού. 

5. Την 900/9.1.78 Απόφαση Νομάρχη με την οποία ενεκρίθει το 
ρυμοτομικό σχέδιο Άργους. 

6. Την 62616/2657/18.9.85 (ΦΕΚΒ-702) κοινή απόφαση Τπ. 
Εσωτερικών - Δημόσιας Τάξης και ΤΠΕΧΩΔΕ με την οποία μεταβιβά¬ 
ζεται στο Νομάρχη η αρμοδιότητα τροποποιήσεων του εγκεκριμένου 
σχεδίου και καθορισμού όρων και περιορισμών δόμησης. 

7. Το Π.Δ. 183/9.5.86 (ΦΕΚ Α 70/76) «Περί αρμοδιοτήτων Νο¬ 
μαρχών». 

8. Την εγκύκλιο υπ’ αριθμόν 1/61 του Τ.Δ.Ε. «Περί υποβλητέων 
στοιχείων προτάσεων έγκρισης ή τροποποίησης πολεοδομικών σχε¬ 
δίων». 

9. Την από 14.4.91 αίτηση των Σωτηρίου Πατούρα, Βασιλείου Πα- 
τούρα, Μιχαήλ Τζούτζα, Μαριάνθης Δημάκη με την οποία αιτούνται 
την τροποποίηση. 


10. Την αρ. 294/1991 Απόφαση του Δημοτικού Συμβουλίου Δήμου 
Άργους. 

11. Τα θεωρημένα τοπογραφικά διαγράμματα του Πολιτικού Μηχ/ 
κού Νικολάου Χρυσουλάκη τα οποία συνοδεύουν την πρόταση. 

12. Την τηρηθείσα από το Δήμο Άργους νομίμου διαδικασίας τροπο- 
ποιήσεως. 

13. Την από 25.8.91 ένσταση των Φλίνου Κονδύλια, Αργυροπούλου 
Βασιλική, Κολιγλιάτη Γεωργία, Γκολέμης Κων/νος, Γκολέμης Σταύ¬ 
ρος, Πρέντζας Ιωάννης, Πρέντζα Ειρήνη, Κοζανίδη Αικατερίνη, Γεωρ- 
γαρόπουλος Πέτρος, Δούκας Γεώργιος. 

14. Την με αρ. 415/1991 κατά πλειοψηφία οριστική απόφαση του 
Δημοτικού Συμβουλίου Δήμου Άργους. 

15. Την με αρ. 844/10.3.92 εισήγηση του ΤΠ-ΠΕ Ν. Αργολίδας, 
σύμφωνα με την οποία προτείνεται η έγκριση της παραπάνω τροποποίη- 
σης. 

16. Την γνωμοδότηση του ΣΧΟΠ σύμφωνα με την οποία εγκρίνεται 
ομόφωνα η τροποποίηση. (Αρ. Πρωτ. 19, Πράξη 2η, θέμα 9ον, συνε¬ 
δρίαση της 18.3.92), αποφασίζουμε: 

Εγκρίνουμε την τροποποίηση του ρυμοτομικού σχεδίου Άργους στην 
Πάροδο Καραμουτζά στα Ο.Τ. 180 και 179 παρά τις ιδιοκτησίες των 
Πατούρα Σωτηρίου, Πατούρα Βασιλείου, Τζούτζα Μιχαήλ, Δημάκη 
Μαριάνθης, όπως αυτή απεικονίζεται στα συνημμένα θεωρημένα από το 
ΤΠ-ΠΕ Ν. Αργολίδας τοπογραφικά διαγράμματα σε κλ. 1:500, και η 
οποία συνίσταται στην μετατόπιση της οικοδομικής γραμμής εις την 
θέση 2', 3’, 8', ΙΟ’, 17'. 

Η παρούσα ισχύει από τη δημοσίευση της στο ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 9 Απριλίου 1992 

Η Νομάρχης 
ΑΛ. ΒΑΚΑΛΟΓΛΟΤ 

Αριθ. 974 (3) 

Τροποποίηση όρων δόμησης στο μη παραδοσιακό τμήμα του σχεδίου 

Πόλεως Ναυπλίου Ν. Αργολίδας με την επιβολή υποχρεωτικής στέ- 

γης. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του από 17.7.23 Ν. Δ/τος «Περί σχεδίων Πόλεων 
κ.λ.π. όπως τροποποιήθηκε», 

2. Τις διατάξεις του Ν. 1558/85 «Κυβέρνηση και Κυβερνητικά όρ¬ 
γανα». 

3. Τις διατάξεις του Ν. 1577/85 για το Γενικό Οικοδομικό Κανονι¬ 
σμό. 

4. Τις διατάξεις του Ν. 1337/83 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις*και ειδικότερα το 
άρθρο 38 αυτού;. 

5. Την υπ’ αριθμ. 64975/2859/7.10.85 απόφαση του Υπουργού 
ΠΕΧΩΔΕ «Έγκριση Γ.Π.Σ. του Δήμου Ναυπλίου» ΦΕΚ 569 Δ. 

6. Την 62616/2657/18.9.85 (ΦΕΚΒ-702) κοινή απόφαση Υπ. 
Εσωτερικών - Δημόσιας Τάξης και ΥΠΕΧΩΔΕ με την οποία μεταβιβά¬ 
ζεται στο Νομάρχη η αρμοδιότητα τροποποιήσεων του εγκεκριμένου 
σχεδίου και καθορισμού όρων και περιορισμών δόμησης. 

7. Το Π.Δ. 183/9.5.86 (ΦΕΚ Α 70/76) «Περί αρμοδιοτήτων Νο¬ 
μαρχών». 

8. Το Π.Δ. 6-8/12.9.86 ΦΕΚ 829Δ «Έγκριση πολεοδομικής μελέ¬ 
της Νέα Πόλη - Κούρτη και αναθεώρηση του εγκεκριμένου ρυμοτομι¬ 
κού σχεδίου Δήμου Ναυπλίου». 

9. Το Π.Δ. της 14.6.88/ΦΕΚ 409Δ «Έγκριση πολεοδομικής μελέ¬ 
της ενότητας «Πρόνοιας» Δήμου Ναυπλίου». 

10. Την 264/5.6.89 Απόφαση Νομάρχη Αργολίδας «Έγκριση ανα¬ 
θεώρηση ρυμοτομικού σχεδίου Ναυπλίου ενότητες Πρόνοια Ν. Βυζάντιο 


και αναθέωρηση όρων δόμησης ΦΕΚ 350Δ/89. 

11. Το 92416/11066/7.10.91 έγγραφο του ΥΠΕΧΩΔΕ. 

12. Την από 25.4.90 αριθμ. 69, συνεδρία 4, απόφαση του Δημοτι¬ 
κού Συμβουλίου του Δήμου Ναυπλίου περί «Τροποποίηση όρων δόμη¬ 
σης στο μη παραδοσιακό τμήμα του σχεδίου Πόλης Ναυπλίου με την 
επιβολή υποχρεωτικής στέγης». 

13. Την από 10.3.91 αρ. πρωτ. 845 εισήγηση του ΤΠ-ΠΕ με την 

οποίαν προτείνει την «επιβολή κεράμοσκεπούς στέγης στο μη παραδο¬ 
σιακό τμήμα της πόλης Ναυπλίου». « 

14. Τα συνοδεύοντα την εισήγηση θεωρημένα σχεδιαγράμματα του 
ΤΠ-ΠΕ. 

15. Την γνώμη του Συμβουλίου ΧΟΠ του Ν. Αργολίδας με την 
οποία εγκρίνει κατά πλειοψηφία την τροποποίηση (θέμα 2ον, Πράξη 
2η, Συνεδρία 18.3.92) αποφασίζουμε: 

Εγκρίνουμε την τροποποίηση όρων δόμησης που συνίσταται στην 
επιβολή υποχρεωτικής κεραμοσκεπούς στέγης στο μη παραδοσιακό 
τμήμα της Πόλης Ναυπλίου ανωτάτου μικτού ύψους στέγης 2.00 μ. 
μετρουμένου από το ανώτατον επιτρεπόμενου ή τελικά κατασκευαστικά 
διαμορφωμένο ύψος του κτιρίου. 

Το σχήμα των στεγών δέον όπως είναι τετράρυχτες ή δίρυχτες απο¬ 
κλεισμένης της μονόρυχτης και της διαβάθμισης (σπάσιμο) του κορφιά 
σε δύο διαφορετικές στάθμες επιπέδων. Οι στέγες δέον όπως είναι κεκα- 
λυμένες με κεράμους Βυζαντινού ή Ρωμαϊκού τύπου, ο δε σκελετός ξύλι¬ 
νος, σύμφωνα με τα συνοδεύοντα την παρούσα θεωρημένα ενδεικτικά 
σκαριφήματα του ΤΠ-ΠΕ Ν. Αργολίδας. 

Η παρούσα ισχύει από τη δημοσίευση της στο ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 8 Απριλίου 1992 

Η Νομάρχης 
ΑΛ. ΒΑΚΑΛΟΓΛΟΥ 




, ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. ΟΙΚ 6522/474 (4) 

Τροποποίηση ρυμοτομικού σχεδίου Περιστεριού Αττικής με τον καθορι¬ 
σμό χώρου σχολείου στον Ο.Τ. 1763. 

Ο ΝΟΜΑΡΧΗΣ ΔΤΤ. ΑΤΤΙΚΗΣ 
Έχοντας υπόψη: 

1. Τις διατάξεις: 

α) Του Ν. Δ/τος της 17.7.1923 όπως μεταγενέστερα τροποποιήθη¬ 
καν και συμπληρώθηκαν και ειδικότερα τα άρθρα 3, 29 και 70, και 
β) της παρ. 2 του άρθρου 4 του Ν. 623/1977 (ΦΕΚ 171/Α'). 

2. Τις διατάξεις του Ν. 1577/85 (ΦΕΚ 210/Α'). 

3. Τις διατάξεις του Α.Ν. 314/68 (ΦΕΚ 47/Α') όπως μεταγενέ¬ 
στερα τροποποιήθηκαν και συμπληρώθηκαν με το υπ’ αρ. 1018/71 Ν. 
Δ/γμα (220/Α') και με την παρ. 3 του άρθρου 34 του Ν. 1577/85 
(ΦΕΚ 120/Α'). 

4. Τις διατάξεις του υπ’ αρ. 183/86 Π. Δ/τος (ΦΕΚ 70/Α’). 

5. Την Γ4δ/15883/1903/8.2.88 κοινή απόφαση Υπουργού Προ¬ 
εδρίας Κυβέρνησης και αναπληρωτή Υπουργού ΠΕΧΩΔΕ. 

6. Την υπ’ αρ. 1/1992 (θέμα 14ο) γνωμοδότηση του Συμβουλίου 
ΧΟΠ Νομού Δυτ. Αττικής, αποφασίζουμε: 


Άρθρο 1 

Εγκρίνεται η τροποποίηση του ρυμοτομικού σχεδίου Περιστεριού, με 
τον καθορισμό «χώρου σχολείου», στο με τα στοιχεία ΑΒΛΚΕΔΕΗΘΖΑ 
τμήμα του Ο.Τ. 1763, όπως φαίνεται στο σχετικό πρωτότυπο σχεδιά¬ 
γραμμα σε κλίμακα 1:200, που έχει θεωρηθεί από τον Δ/ντή της Δ/ 
νσης Πολεοδομίας Δυτικής Αττικής και που το συνοδευτικό αντίτυπο: 

α) δημοσιεύεται με αυτή την απόφαση και 

β) θα αναρτηθεί για 15 ημέρες στα γραφεία της Δ/νσης Πολεοδομίας 
Δυτικής Αττικής, μετά τη δημοσίευση αυτής της απόφασης στην Εφη¬ 
μερίδα της Κυβέρνησης. 

Άρθρο 2 

Η ισχύς αυτής της απόφασης αρχίζει από την ημερομηνία δημοσίευ¬ 
σής της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 27 Μαρτίου 1992 

Ο Νομάρχης 
Αθ. ΜΠΟΥΡΑΣ 

Αριθ. οίχ. ΕΠΑ 31 (5) 

Καθορισμός ορίων, όρων και περιορισμών δόμησης και κατηγοριοποί- 

ηση του οικισμού Σταφιδοκάμπου με πληθυσμό κάτω των 2.000 

κατ. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του από 24.4.85 Π. Δ/τος (ΦΕΚ 181/Δ/3.5.85) 
«τρόπος καθορισμού ορίων οικισμών της Χώρας, κατηγορίες αυτών και 
καθορισμός όρων και περιορισμών δόμησης». 

2. Τα πληθυσμιακά στοιχεία της τελευταίας απογραφής του κράτους 
της Ε.Σ.Τ.Ε. 

3. Το Π.Δ. 910/77 περί οργανισμού Τ.Δ.Ε. 

4. Τις διατάξεις του Ν. 1032/80 περί συστάσεως Υ.Χ.Ο.Π. 

5. Το Ν. 3200/55 περί αυμπληρώσεως των διατάξεων περί Διοικη¬ 
τικής αποκέντρωσης. 

6. Την αρ. 3903/12.9.91 Απόφαση Νομάρχη Ηλείας «σχετικά με 
συγκρότηση Συμβουλίου Χ.Ο.Π. Ν. Ηλείας». 

7. Την σύμφωνη γνώμη του Συμβουλίου Χ.Ο.Π. που διατυπώθηκε 
στο υπ’ αριθ. 3/92 πρακτικό. 

8. Την υπ’ αριθ. 7/23.1.92 Απόφαση Κοινοτικού Συμβουλίου Στα- 
φιδοκάμπου. 

9. Το υπ’ αριθ. πρωτ. 264/27.1.92 έγγραφο Δασαρχείου Αμαλιά- 
δας, αποφασίζουμε: 

1) Καθορίζουμε τα όρια του οικισμού Σταφιδοκάμπου όπως αυτά 
φαίνονται στο συνημμένο σχεδιάγραμμα κλπ. 1:2000, που αποτελούν 
αναπόσπαστο τμήμα της παρούσης Απόφασης και περικλείονται από 
τους αριθμούς 1-17 και που αναρτήθηκε στο κτίριο της Πολεοδομίας 
15 μέρες. 


2) Καθορίζουμε τους ακόλουθους γενικούς και ειδικούς όρους δόμη- 
σης: 

Γενικοί όροι δόμησης: 

Αρτιότητα Β - 3 - 2, αδιάφορος πεδινός 1.000 τ.μ. όπως αναφέρεται 
στην κατηγοριοποίηση στην αριθ. πρωτ. 56/87 απόφαση Νομάρχη. 

Ειδικοί όροι δόμησης: 

Τους όρους δόμησης για τον παραπάνω οικισμό όπως φαίνονται στην 
καρτέλλα που συνοδεύει την κάθε κατηγορία των οικισμών αριθ. 56/87 
απόφαση Νομάρχη. 

3) Κατηγοριοποίηση του οικισμού Σταφιδοκάμπου (Β 3-2). 

Εξώστες: Επιφάνεια = 1,80 X 65% X Μήκος όψης. 

Ανοίγματα: 40% της επιφάνειας της όψης. 

Περίφραξη: Γενικός τρόπος. 

Χρώμα: Λευκό και Γκρίζο. 

Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το Τ.Π. & Π.Ε. Ν. Ηλείας, ώστε να εξασφαλίζεται η συνέχεια των 
κοινοχρήστων χώρων και η δημιουργία νέων σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.85 Π. Δ/τος. 

Να εξασφαλίζεται οπωσδήποτε η συνέχεια των υφισταμένων ή εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.85 (ΦΕΚ 
181/Δ/3.5.85). 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 7 Απριλίου 1992 

Ο Νομάρχης 
ΓΕΡ. ΚΟΪΤΑΒΑΣ 
























